উপজেলার কালমেঘা ইউনিয়নের লাকুরতলা গ্রামের মেয়ে পাথরঘাটা আদর্শ বালিকা মাধ্যমিক বিদ্যালয়ের দশম শ্রেণীর এক ছাত্রী গত বৃহস্পতিবার পাথরঘাটা প্রেস ক্লাবে সোহেলের সন্ত্রাসী কার্যকলাপের বিরুদ্ধে সংবাদ সম্মেলন করে। এ সময় সে বলে, ২০১৪ সালের ৩০ নভেম্বর সে স্কুল থেকে বাড়ি যাওয়ার পথে থানা থেকে ২শ’ গজ দূরে ডিগ্রাজ ব্রিজের কাছ থেকে তাকে ধরে নিয়ে সোহেলের ভাই বেল্লালসহ কয়েকজন তিন দিন আটকে রেখে ধর্ষণ করে। তিন দিন পর পাথরঘাটা থানার ওসি ওই ছাত্রীকে সোহেলের আস্তানা থেকে উদ্ধার করেন। এ ব্যাপারে থানায় মামলা হলে ওই মামলা উঠিয়ে নেওয়ার জন্য তার মাকে মেরে ফেলার জন্য বারবার হুমকি দেয়। পরে মামলাটি বাদী না উঠালে ২০১৫ সালের ৩০ নভেম্বর ওই ছাত্রীকে দ্বিতীয়বার তুলে এনে ধর্ষণ করে। প্রথম মামলায় থানায় টাকা দিয়ে গ্রেফতারি পরোয়ানা চাপিয়ে রাখলেও পরের ঘটনার মামলায় সোহেলের বিরুদ্ধে বরগুনার বিশেষ ট্রাইব্যুনাল তাকে সশরীরে কোর্টে হাজির করার নির্দেশ দেন। বৃহস্পতিবার ওই মামলায় কোর্টে আত্মসমর্পণ করলে সোহেলকে জেলহাজতে পাঠানো হয়।